CELEX: 32017D0705(01)
Language: fi
Date: 2017-07-04 00:00:00
Title: Komission täytäntöönpanopäätös, annettu 4 päivänä heinäkuuta 2017, ”Koulutuksen parantaminen elintarvikkeiden turvallisuuden lisäämiseksi” -ohjelman puitteissa elintarvikkeiden ja rehujen turvallisuuden, eläinten terveyden ja hyvinvoinnin sekä kasvien terveyden alalla annettavaa koulutusta koskevan vuoden 2017 työohjelman rahoittamisesta

5.7.2017   
            
            
               FI
            
            
               Euroopan unionin virallinen lehti
            
            
               C 215/60
            
         KOMISSION TÄYTÄNTÖÖNPANOPÄÄTÖS,
   annettu 4 päivänä heinäkuuta 2017,
   ”Koulutuksen parantaminen elintarvikkeiden turvallisuuden lisäämiseksi” -ohjelman puitteissa elintarvikkeiden ja rehujen turvallisuuden, eläinten terveyden ja hyvinvoinnin sekä kasvien terveyden alalla annettavaa koulutusta koskevan vuoden 2017 työohjelman rahoittamisesta
   (2017/C 215/04)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25 päivänä lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (1) ja erityisesti sen 84 artiklan,
   ottaa huomioon elintarvikeketjuun, eläinten terveyteen ja eläinten hyvinvointiin, kasvien terveyteen ja kasvien lisäysaineistoon liittyvien menojen hallinnointia koskevista säännöksistä, neuvoston direktiivien 98/56/EY, 2000/29/EY ja 2008/90/EY, Euroopan parlamentin ja neuvoston asetusten (EY) N:o 178/2002, (EY) N:o 882/2004, (EY) N:o 396/2005, Euroopan parlamentin ja neuvoston direktiivin 2009/128/EY ja Euroopan parlamentin ja neuvoston asetuksen (EY) N:o 1107/2009 muuttamisesta sekä neuvoston päätösten 66/399/ETY, 76/894/ETY ja 2009/470/EY kumoamisesta 15 päivänä toukokuuta 2014 annetun Euroopan parlamentin ja neuvoston asetuksen (EU) N:o 652/2014 (2) ja erityisesti sen 36 artiklan 1 kohdan
   sekä katsoo seuraavaa:
   
               (1)
            
            
               Euroopan parlamentin ja neuvoston asetuksessa (EY) N:o 882/2004 (3) vahvistetaan yleiset säännöt sellaisen virallisen valvonnan suorittamiseksi, jolla varmistetaan, että noudatetaan sääntöjä, joilla pyritään erityisesti estämään, poistamaan tai vähentämään hyväksyttäville tasoille ihmisiin ja eläimiin kohdistuvia riskejä ja takaamaan oikeudenmukaiset käytännöt rehujen ja elintarvikkeiden kaupassa ja suojelemaan kuluttajien etuja. Kyseisen asetuksen 51 artiklassa säädetään, että komissio voi järjestää koulutusta mainitussa asetuksessa tarkoitetusta virallisesta valvonnasta vastaavien jäsenvaltioiden toimivaltaisten viranomaisten henkilöstölle, ja myös kolmansien maiden, varsinkin kehitysmaiden, edustajat voivat osallistua tähän koulutukseen. Koulutuksessa voidaan käsitellä erityisesti Euroopan unionin rehu- ja elintarvikelainsäädäntöä sekä eläinten terveyttä ja hyvinvointia koskevia sääntöjä.
            
         
               (2)
            
            
               Neuvoston direktiivin 2000/29/EY (4) 2 artiklan 1 kohdan i alakohta luo oikeudellisen perustan kasvien terveyteen liittyvän koulutuksen järjestämiselle.
            
         
               (3)
            
            
               Komissio perusti vuonna 2006 ”Koulutuksen parantaminen elintarvikkeiden turvallisuuden lisäämiseksi” -ohjelman asetuksessa (EY) N:o 882/2004 vahvistettujen tavoitteiden saavuttamiseksi. Syyskuun 20 päivänä 2006 annetussa komission tiedonannossa (5), joka koskee koulutuksen parantamista elintarvikkeiden turvallisuuden lisäämiseksi, tarkastellaan koulutuksen tulevaan järjestämiseen liittyviä vaihtoehtoja.
            
         
               (4)
            
            
               Asetuksessa (EU) N:o 652/2014 vahvistetaan Euroopan unionin yleisestä talousarviosta rahoitettavien menojen hallinnointia koskevat säännökset elintarvikkeiden ja rehujen turvallisuuden, eläinten terveyden ja hyvinvoinnin sekä kasvien terveyden alalla. Asetuksen 31 artiklassa säädetään, että unioni voi rahoittaa koulutusta, jota järjestetään asetuksen (EY) N:o 882/2004 51 artiklassa tarkoitetulle virallisesta valvonnasta vastaavien toimivaltaisten viranomaisten henkilöstölle, luodakseen yhdenmukaisen toimintamallin virallisen valvonnan ja muiden virallisten toimien osalta, jotta varmistetaan ihmisten, eläinten ja kasvien terveyden suojelun korkea taso.
            
         
               (5)
            
            
               ”Koulutuksen parantaminen elintarvikkeiden turvallisuuden lisäämiseksi” -ohjelman täytäntöönpanon varmistamiseksi jäsenvaltioissa on tarpeen hyväksyä rahoituspäätös ja työohjelma elintarvikkeiden ja rehujen turvallisuuden, eläinten terveyden ja hyvinvoinnin sekä kasvien terveyden alalla annettavasta koulutuksesta vuodeksi 2017. Komission delegoidun asetuksen (EU) N:o 1268/2012 (6) 94 artiklassa vahvistetaan rahoituspäätöksiä koskevat yksityiskohtaiset säännöt.
            
         
               (6)
            
            
               Komission täytäntöönpanopäätöksessä 2013/770/EU (7) perustetaan kuluttaja-, terveys-, maatalous- ja elintarvikeasioiden toimeenpanovirasto, jäljempänä ’virasto’. Päätöksellä annetaan virastolle tiettyjä asetuksen (EY) N:o 882/2004 ja direktiivin 2000/29/EY kattamiin elintarviketurvallisuutta koskeviin koulutustoimenpiteisiin liittyviä ohjelman hallinto- ja täytäntöönpanotehtäviä.
            
         
               (7)
            
            
               On tarpeen sallia asetuksen (EU, Euratom) N:o 966/2012 92 artiklan ja delegoidun asetuksen (EU) N:o 1268/2012 111 artiklan 4 kohdan perusteella myös myöhästyneistä maksuista aiheutuvan koron maksu.
            
         
               (8)
            
            
               Jotta työohjelman täytäntöönpano olisi joustavaa, on aiheellista määritellä delegoidun asetuksen (EU) N:o 1268/2012 94 artiklan 4 kohdassa tarkoitettu termi ”olennainen muutos”.
            
         
               (9)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON PÄÄTTÄNYT SEURAAVAA:
   1 artikla
   Työohjelma
   Hyväksytään liitteenä oleva työohjelma ”Koulutuksen parantaminen elintarvikkeiden turvallisuuden lisäämiseksi” -ohjelman panemiseksi täytäntöön vuonna 2017.
   Vuotuinen työohjelma muodostaa asetuksen (EU, Euratom) N:o 966/2012 84 artiklassa tarkoitetun rahoituspäätöksen.
   2 artikla
   Unionin rahoitusosuus
   1.   Työohjelman täytäntöönpanemiseksi vuonna 2017 annettavan rahoitusosuuden enimmäismäärä on 16 500 000 euroa, joka rahoitetaan Euroopan unionin yleisen talousarvion 2017 budjettikohtaan 17 04 03 otetuista määrärahoista.
   2.   Ensimmäisessä kohdassa säädetyillä määrärahoilla voidaan kattaa myös myöhästyneistä maksuista aiheutuvia korkoja.
   3 artikla
   Joustolauseke
   Erityisiin toimiin osoitettujen määrärahojen kumulatiivisia muutoksia, jotka ovat enintään 20 prosenttia tämän päätöksen 2 artiklan 1 kohdassa vahvistetusta enimmäisrahoitusosuudesta, ei pidetä delegoidun asetuksen (EU) N:o 1268/2012 94 artiklan 4 kohdassa tarkoitetulla tavalla olennaisina edellyttäen, että ne eivät huomattavasti vaikuta työohjelman toimien luonteeseen ja tavoitteeseen. Tämän päätöksen 2 artiklan 1 kohdassa vahvistettua enimmäisrahoitusosuutta saa korottaa enintään 20 prosenttia.
   Toimivaltainen tulojen ja menojen hyväksyjä voi soveltaa ensimmäisessä alakohdassa tarkoitetun tyyppisiä muutoksia. Muutoksia sovelletaan moitteettoman varainhoidon ja suhteellisuuden periaatteiden mukaisesti.
   
      Tehty Brysselissä 4 päivänä heinäkuuta 2017.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EUVL L 298, 26.10.2012, s. 1.
   
      (2)  EUVL L 189, 27.6.2014, s. 1.
   
      (3)  Euroopan parlamentin ja neuvoston asetus (EY) N:o 882/2004, annettu 29 päivänä huhtikuuta 2004, rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta (EUVL L 165, 30.4.2004, s. 1).
   
      (4)  Neuvoston direktiivi 2000/29/EY, annettu 8 päivänä toukokuuta 2000, kasvien ja kasvituotteiden haitallisten organismien jäsenvaltioihin kulkeutumisen estämiseen liittyvistä suojatoimenpiteistä (EYVL L 169, 10.7.2000, s. 1).
   
      (5)  Komission tiedonanto neuvostolle ja Euroopan parlamentille: ”Koulutuksen parantaminen elintarvikkeiden turvallisuuden lisäämiseksi”, KOM(2006) 519 lopullinen, 20. syyskuuta 2006.
   
      (6)  Komission delegoitu asetus (EU) N:o 1268/2012, annettu 29 päivänä lokakuuta 2012, unionin yleiseen talousarvioon sovellettavista varainhoitosäännöistä annetun Euroopan parlamentin ja neuvoston asetuksen (EU, Euratom) N:o 966/2012 soveltamissäännöistä (EUVL L 362, 31.12.2012, s. 1).
   
      (7)  Komission täytäntöönpanopäätös 2013/770/EU, annettu 17 päivänä joulukuuta 2013, kuluttaja-, terveys- ja elintarvikeasioiden toimeenpanoviraston perustamisesta ja päätöksen 2004/858/EY kumoamisesta (EUVL L 341, 18.12.2013, s. 69).
   
      LIITE
      1.   Johdanto
      
      Asetuksessa (EY) N:o 882/2004 ja direktiivissä 2000/29/EY asetettujen tavoitteiden perusteella tämän työohjelman sisältämät rahoitettavat toimet ja määrärahojen jako vuonna 2017 ovat seuraavat:
      
                  
                              1.1
                           
                           
                              
                                 Hankinnat (toteutetaan suoran hallinnoinnin kautta): Koulutusohjelman ja muiden oppimisvälineiden toteuttamista koskevat sopimukset ulkopuolisten toimittajien kanssa
                           
                        
               
                  16 500 000  euroa
               
            
                  YHTEENSÄ
               
               
                  16 500 000  euroa
               
            2.   Hankinta
      
      Hankintasopimuksia varten on varattu määrärahoja vuodeksi 2017 yhteensä 16 500 000 euroa.
      
         OIKEUSPERUSTA
      
      
                  Asetuksen (EY) N:o 882/2004 51 artikla
                  Direktiivin 2000/29/EY 2 artiklan 1 kohdan i alakohta
                  Asetuksen (EU) N:o 652/2014 31 artikla ja 36 artiklan 1 kohta
               
            
         BUDJETTIKOHTA
      
      
                  
                     Budjettikohta: 17 04 03
                  
               
            
         SOPIMUSTEN ALUSTAVA MÄÄRÄ JA LUONNE
      
      
                  Kutakin jäljempänä mainittua teknistä aihepiiriä varten tehdään yksi tai useampi palveluhankintoja koskeva suora sopimus tai puitesopimus. Arvion mukaan palveluhankintoja koskevia suoria tai erityissopimuksia tehdään noin 18. Ulkoiset sopimuspuolet huolehtivat lähinnä koulutustoimien järjestämiseen ja logistiikkaan liittyvistä osa-alueista.
               
            
         SOPIMUSTEN ALUSTAVA KOHDE (JOS MAHDOLLISTA)
      
      Vuoden 2017 koulutustoimissa käsitellään seuraavia aiheita:
      
                  Toiminnot
               
               
                  Määrä euroina
               
            
                  Valmiussuunnitelmat ja eläintautien torjunta
               
               
                  1 265 000 
               
            
                  Kasvinsuojeluaineiden arviointi ja hyväksyminen
               
               
                  630 000 
               
            
                  Integroitu tuholaistorjunta
               
               
                  890 000 
               
            
                  Elintarvikekontaktimateriaalit
               
               
                  760 000 
               
            
                  Elintarvikeparanteiden valvonta
               
               
                  1 215 000 
               
            
                  HACCP-tarkastukset
               
               
                  1 700 000 
               
            
                  Elintarvikehygienia ja joustavuus
               
               
                  1 200 000 
               
            
                  Elintarvikkeiden mikrobiologiset vaatimukset ja zoonoosien torjunta
               
               
                  915 000 
               
            
                  Uudet elintarvikkeiden tutkintatekniikat
               
               
                  900 000 
               
            
                  Tarttuvat spongiformiset enkefalopatiat ja eläimistä saatavat sivutuotteet
               
               
                  745 000 
               
            
                  Virallisen valvonnan järjestelmien sisäinen tarkastus
               
               
                  910 000 
               
            
                  Unionin yleisten tarkastusten vaikutuksen lisääminen
               
               
                  880 000 
               
            
                  Tuki unionin valvonnalle jäsenvaltioissa ja EU:n ulkopuolisissa maissa
               
               
                  430 000 
               
            
                  EU:n lähestymistapa mikrobilääkeresistenssiin
               
               
                  1 110 000 
               
            
                  EU:n lähestymistapa riskianalyysiin
               
               
                  630 000 
               
            
                  Integrointi EU:n tiedonhallintajärjestelmiin
               
               
                  1 100 000 
               
            
                  Verkko-opiskelu ja -opetus, myös työvälineiden kehittäminen, tuki ja apu
               
               
                  750 000 
               
            
                  Eläinten terveyttä ja hyvinvointia, kasvien terveyttä ja elintarvikkeiden turvallisuutta koskevat valmiuskoulutuskurssit, konferenssit ja oppimis- ja levitysvälineet
               
               
                  470 000 
               
            
                  
                     YHTEENSÄ
                  
               
               
                  
                     16 500 000 
                  
               
            
         TOIMINNALLISET TAVOITTEET
      
      Toiminnallisina tavoitteina on kehittää, organisoida ja hallinnoida koulutusohjelmia nimetyillä aloilla tarkoituksena varmistaa valvontahenkilöstön korkea ammattitaito, tehdä virallisesta valvonnasta yhtenäisempää, objektiivisempaa ja tehokkaampaa kaikkialla EU:ssa sekä parantaa EU:n ja EU:n ulkopuolisten kumppaneiden valvontamenettelyjen yhdenmukaisuutta.
      
         ODOTETUT TULOKSET
      
      Komission odottamat tulokset ovat seuraavat:
      
                  a)
               
               
                  valvontahenkilöstön tietoisuuden ja tietämyksen parantaminen nimetyillä koulutusaloilla;
               
            
                  b)
               
               
                  yhteisymmärrykseen pääseminen EU:n nykyisiä säännöksistä ja välineistä virallisessa valvonnassa nimetyillä koulutusaloilla;
               
            
                  c)
               
               
                  virallisen valvonnan parhaiden käytäntöjen levittäminen nimetyillä koulutusaloilla;
               
            
                  d)
               
               
                  kokemusten vaihdon suosiminen tarkoituksena parantaa asiantuntemuksen tasoa ja virallisen valvonnan toimintatapojen yhdenmukaisuutta nimetyillä koulutusaloilla.
               
            
         TOTEUTTAMINEN
      
      
                  Kuluttaja-, terveys-, maatalous- ja elintarvikeasioiden toimeenpanovirastovirasto hallinnoi ja käyttää 16 365 000  euron määrärahat (elintarviketurvallisuustoimien rahoittaminen asetuksen (EY) N:o 882/2004 ja direktiivin 2000/29/EY nojalla) (komission päätös 2013/770/EU). Komissio käyttää jäljelle jäävät 135 000  euroa verkko-oppimista ja -opetusta koskevan hankkeen avustamiseen ja tukemiseen.
               
            
         ALUSTAVA AIKATAULU HANKINTAMENETTELYN KÄYNNISTÄMISEKSI
      
      
                  Arviolta vuoden 2017 kolmannen tai neljännen neljänneksen aikana.
               
            
         TARJOUSPYYNTÖJEN ALUSTAVA ARVO
      
      
                  16 500 000  euroa